钦定古今图书集成/理学汇编/字学典/第064卷 > 狄仁杰宁州碑
## 钦定古今图书集成/理学汇编/字学典/第064卷 > 狄仁杰宁州碑

按《旧唐书狄仁杰传》：“仁杰为宁州刺史，抚和戎夏，人
得欢心，郡人勒碑颂德。后为豫州刺史，时越王贞称兵汝南，事败，缘坐者六七百人，籍没者五千口。司刑
使逼促行刑，仁杰缓其狱，密表奏，特敕原之，配流丰
州。豫囚次于宁州，父老迎而劳之曰：‘我狄使君活汝
辈耶’！相携哭于碑下，斋三日而后行。豫囚至流所，复”
相与立碑，颂狄君之德。